བྱ་བའི་མིང་དང་མི་འདྲ་བར་བྱ་བའི་མིང་ལས་གྲུབ་པའི་དངོས་པོའི་མིང་གི་མཐའ་ན་མེད་དང་མིན་གྱིས་དགག་སྒྲ་སྦྱོར་ཡང་གོ་རྒྱུ་ལྷག་པོ་ཆེ་སྟོན་མི་ཐུབ་པའོ།དཔེར་ན།འདི་བྱས་པ་མིན་ལྟ་བུ་ལ་མཚོན་ན།བྱས་པ།ཞེས་པ་བྱ་བའི་མིང་ལས་གྲུབ་པའི་དངོས་པོའི་མིང་དུ་སོང་ཚེ།དེ་ཉིད་དགག་ཚིག་གིས་ཐད་ཀར་དགག་བྱར་གྱུར་པའམ་ཐད་ཀར་འགོག་ཐུབ་པ་ཡིན་མོད།བྱ་བའི་མིང་གི་དབང་དུ་སོང་ཚེ་འདི་ངསམིསབྱས་པ་མིན་ལྟ་བུ་བྱེད་པ་ཞིག་ཤུགས་སུ་གོ་ཐུབ་པ་ཡིན་ནོ།གཞན།དཔེར་ན།འདིར་དགོས་པ་མེད་ལྟ་བུ་ལ་མཚོན་ན་དགོས་པ་ཞེས་པ་དེ་ཉིད་མིང་དུ་གྲུབ་པའི་བྱ་བའི་མིང་གི་དབང་དུ་སོང་ཚེ།འདི་དང་དགོས་གཉིས་བདག་ཉིད་གཅིག་ཏུ་སོང་སྟེ་དངོས་པོ་དེ་རིགས་ཕན་ཐོགས་སམ་དགོས་པ་མེད་པར་བསྟན་མོད་དེ།བྱ་བའི་མིང་གི་དབང་དུ་བྱས་ཚེ་འདི་ཞེས་པས་གནས་སམ་ཡུལ་ཞིག་སྟོན་ཏེ་ཤུགས་བསྟན་གྱི་དངོས་པོ་ཅི་རིགས་དེ་གནས་འདིར་མི་དགོས་པ་ལྟར་བསྟན་པ་ཡིན།ད་དུང་།ངར་དྲན་པ་མེད་ཅེས་པ་དང་།དོན་འདིར་རྩོད་པ་མེད་དང་།འདིར་བྱུང་བ་མེད་ལྟ་བུ་སོགས་ལ་རིགས་བསྒྲེ་ན་ཆོག་གོ།